ચાંગોદર પોલીસની પ્રાથમિક તપાસમાં જાણવા મળ્યું છે કે ખુલ્લા ખેતરની અવાવરું ઓરડીમાં પહેલાં હત્યારા દ્વારા તીક્ષ્ણ હથિયારના ઘા મારી ખોડાજીની હત્યા કરાઈ છે. ત્યારબાદ લાશને ઢસડીને ખુલ્લા ખેતરમાં લઇ જઇ ફેંકી દીધી હોવાની આશંકા છે. બીજી બાજુ મૃતકની મોટરસાઇકલ પણ ઘટનાસ્થળેથી જ મળી આવી છે. અંગત અદાવતમાં હત્યા કરાઈ હોવાનું જાણવા મળ્યું છે. પોલીસે આ મામલે હાલ વધુ તપાસ શરૂ કરી છે.